id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id id id ms ms id id ms id id ms id id id id id ms ms ms ms ms id id de ms ms id ms ms ms de ms ms id ms ms id ms id sv id eo id ms id id ms id id id id ms id id id ms ms ms es en ms id ms id id ms ms ms en en en en en en en id id ms id ms en id id jv ms id id it es id id en id ms ms ms ms ms ms
Gelembung Air Pada Jari Tangan? Ada 9 Punca Anda Kena Ambil Tahu!
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Gelembung Air Pada Jari Tangan? 9 Keadaan Ini Antara PUNCANYA
Ditulis oleh Asyikin Md Isa Disemak pada 09/06/2022
Disemak secara perubatan oleh Dr. Ahmad Wazir Aiman
Berasa pelik apabila muncul gelembung air pada jari tangan? Dalam perkongsian artikel ini, anda akan mengetahui antara punca kulit menggelembung berisi air boleh berlaku.
Untuk mendapatkan lebih banyak info tentang Kesihatan Kulit, sila dapatkannya di sini.
Apa itu gelembung air pada jari tangan?
Gelembung air atau lebih dikenali sebagai lepuh ini boleh muncul pada mana-mana bahagian tubuh termasuklah tangan.
Umumnya, lepuh pada tangan menyakitkan, tidak menyelesakan dan boleh mengganggu tugasan harian.
Lepuh pada lapisan kulit paling atas ini adalah gelembung berisi cecair – sama ada darah, nanah atau bahagian berair dengan darah yang dikenali sebagai serum.
Anda tidak disarankan untuk memecahkan lepuh melainkan atas nasihat doktor kerana boleh mengakibatkan kulit di bawahnya mengalami jangkitan.
Gejala dan simptom kulit menggelembung berisi air
Ia kelihatan seperti poket cecair kecil, sederhana atau besar yang boleh dilihat pada lapisan kulit atas. Biasanya terbentuk di tapak tangan atau sisi jari.
Gelembung ini boleh menjadi amat menyakitkan apabila disentuh dan kulit sekitarnya boleh menjadi gatal dan bersisik.
Punca gelembung air pada jari tangan
Berikut antara faktor lepuh boleh terjadi:
Kulit boleh melepuh jika terkena beberapa bahan kimia atau alergen. Dalam istilah perubatan, keadaan ini dikenali sebagai dermatitis kontak.
Bahan kimia yang boleh mengakibatkan lepuh pada tangan termasuklah:
Agen kimia – seperti gas mustard yang digunakan dalam peperangan
Jika wujud lepuh pada tangan, dapatkan pemeriksaan doktor. Ia mungkin disebabkan oleh cacar air atau impetigo.
Melecur boleh jadi punca gelembung air pada jari tangan
Sesiapa sahaja boleh mendapat lepuh apabila terdedah kepada selaran matahari yang teruk, menyentuh permukaan panas atau terlalu dekat dengan api.
Lepuh disebabkan melecur atau terbakar ini boleh berlaku mengikut kadar keterukan luka.
Geseran berulang pada kulit juga boleh menjadi punca lepuh.
Lepuh geseran ini berlaku disebabkan tindakan berulang atau peningkatan tekanan pada permukaan kulit terhadap objek – contohnya, mengangkat berat tanpa pakai sarung tangan.
Sesetengah ubatan preskripsi boleh menyebabkan tindak balas dalam badan yang mengakibatkan kulit melepuh.
Pastikan anda merujuk doktor jika melihat gelembung pada kulit selepas pengambilan ubat dan maklumkan sebarang tindak balas pada ubat terdahulu.
Penyebab gelembung air pada jari tangan #Cuaca sejuk
Kesejukan melampau turut boleh mengakibatkan anda mengalami lepuh pada tapak tangan, jari dan bawah lengan.
Ia terjadi apabila seseorang terdedah kepada cuaca sejuk berterusan, chillblains – bengkak merah, kecil dan gatal pada belakang dan tepi jari akan muncul. Bengkak ini boleh berkembang menjadi lepuh dalam kes yang teruk.
Penghidap diabetes yang teruk boleh mengalami lepuh pada tangan atau bawah lengan. Ia biasanya tidak menyakitkan dan akan sembuh dengan sendiri.
Individu yang mengalami masalah kulit dishidrotik akan mengalami lepuh kecil dan gatal pada tangan dan tepi jari. Ia juga boleh muncul pada tapak kaki.
Kegatalan yang dialami disebabkan dishidrotik boleh menjadi teruk.
Keadaan ini dikatakan tiada penawarnya. Ia akan muncul dan hilang dalam masa 2-3 minggu.
Kulit menggelembung berisi air disebabkan #Ekzema alahan
Merupakan keadaan kulit alahan biasa yang boleh mengakibatkan lepuh bersama dengan gejala lain seperti rasa kegatalan, mengelupas dan pecah.
Walaupun kebanyakan kes kulit menggelembung berisi air akan sembuh sendiri, namun anda mungkin perlu berjumpa doktor dalam beberapa situasi seperti:
Suntikan tetanus terakhir adalah lebih 10 tahun yang lalu
Mengalami bengkak pada nodus limfa sejak lepuh muncul
Peningkatan bengkak dan kesakitan pada kawasan terjejas
Melihat tanda jangkitan seperti kehadiran nanah, kulit terasa panas dan merah pada bahagian lepuh atau demam
Rawatan untuk gelembung air timbul pada jari tangan
Lepuh yang disebabkan masalah kesihatan memerlukan rawatan khas. Jika lepuh tidak pecah, lindunginya dengan pembalut (bandage) – pastikan balutan tidak terlalu ketat.
Jika lepuh telah pecah, cuci bahagian tersebut menggunakan air suam dan sabun lembut. Jangan kopek kulit. Sebaliknya balut bekas lepuh itu dengan pembalut yang telah disteril.
Doktor boleh menggunakan antara kaedah berikut untuk merawat anda:
Salap penekan imun (Immune-suppressing)
Justeru, adalah lebih baik untuk anda tidak mencuba memecahkan gelembung air di rumah. Dapatkan nasihat doktor terlebih dahulu.
Sememangnya kulit menggelembung berisi air boleh mengakibatkan rasa sakit dan ketidakselesaan, tetapi umumnya, ia tidak berbahaya.
Apabila seseorang mendapat lepuh, mereka tidak harus cuba untuk memecahkannya kerana ia boleh mengakibatkan jangkitan. Jika gelembung air ini pecah dengan sendirinya, bersihkan dan tutup dengan pembalut.
Pastikan anda membuat pemeriksaan doktor jika wujud tanda jangkitan atau mengalami sakit mahupun bengkak yang teruk.
Hello Health Group tidak menawarkan nasihat perubatan, diagnosis atau rawatan.
Blisters. https://my.clevelandclinic.org/health/diseases/16787-blisters, Accessed on Jan 28, 2022
How To Prevent And Treat Blisters. https://www.aad.org/public/everyday-care/injured-skin/burns/prevent-treat-blisters, Accessed on Jan 28, 2022
Blisters. https://www.hopkinsmedicine.org/health/conditions-and-diseases/blisters,  Accessed on Jan 28, 2022
Pompholyx (dyshidrotic eczema). https://www.nhs.uk/conditions/pompholyx/#, Accessed on Jan 28, 2022
Dermatitis Kontak. http://www.myhealth.gov.my/en/dermatitis-kontak/, Accessed on Jan 28, 2022
Blisters. https://www.nhs.uk/conditions/blisters/, Accessed on Jan 28, 2022
Deodoran Punca Kulit Ketiak Gelap? Ini 5 Mitos Mengenai Ketiak Hitam!
5 Tips Mencegah Kaki Melepuh
Ditulis oleh Asyikin Md Isa Disemak pada 09/06/2022
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.